Paterna es consolida com a seu de la Reebok Spartan Race València
13/10/2016

# Paterna es consolida com a seu de la Reebok Spartan Race València

[![Imagen de la Spartan Race](/images/noticias/2015/11/mujer-spartan.jpg)](/images/noticias/2015/11/mujer-spartan.jpg)

13.10.2016

La Reebok Spartan Race tornarà a conquistar terres valencianes el proper 3 de desembre a Paterna, municipi adjacent a la ciutat de València

La localitat de Paterna tornarà a albergar el proper 3 de desembre la carrera d'obstacles més espectacular del panorama esportiu mundial. Perquè, com en la seua primera edició de 2015, Reebok Spartan Race ha tornat a apostar per aquest municipi per a la celebració de la seua prova de caràcter internacional a València.

D'aquesta forma, la cita valenciana es consolida dins del calendari nacional de Spartan Race com l'última prova de 2016. Es tracta d'una carrera que, a banda de celebrar-se en altres ciutats d'Espanya – Madrid, Barcelona i Bilbao –, està present en països de tot el món, com Estats Units, Alemanya, França, Canadà, Austràlia o Emirats Àrabs.

Juan Antonio Sagredo, l'alcalde de Paterna, afirma la seua satisfacció respecte al retorn d'aquest esdeveniment esportiu a Paterna: “És un honor que la Reebook Spartan Race i Paterna tornen a treballar junts. Tot el municipi de Paterna es va bolcar el passat any amb aquesta carrera i estem convençuts que tornarà a ser un èxit”.

Per la seua banda, Manuel Casanova, soci de Talentum Group, coorganizador de la Reebok Spartan Race València – Paterna, també otorga valor a aquesta renovació: “Tant Spartan com Paterna guanyem amb aquest acord. La Spartan Race consolida un espai ideal per a la seua celebració i Paterna es garanteix un gran impacte econòmic per a la ciutat i el seu entorn, rebent a nombrosos participants de tota Europa que gaudiran d'un esdeveniment esportiu espectacular”.

En concret, dos seran les distàncies a les quals s'enfrontaran els milers de participants previstos amb la modalitat més curta – Sprint, de 5km i més de 15 obstacles – i la intermèdia – Super, de 13km i més de 20 obstacles –. Per ser uns veritables espartanos hauran de saltar, córrer, reptar, grimpar i superar molts altres reptes que apareixeran al llarg del recorregut. A més, també se celebrarà una Junior Spartan Race pels més petits.

Els interessats a participar en la Spartan Race València – Paterna ja poden gestionar el seu dorsal a través de la web oficial www.spartanrace.es. Prop de 4.000 espartanos i espartanas ja han confirmat que s'enfrontaran el proper 3 de desembre a la ‘batalla’ més temible.